لو رجلها أول حاجة بتلفت إنتباهك .. خد بالك !
الموضوع ده من الحاجات الحساسة جداً عند كل راجل ..
إيه الحاجة اللى بتثير إنتباهك ناحية الست أول ماتشوفها ؟
فيه ناس بتعجب بالعينين او الطول سواء قصيرة او طويلة ، وناس تاخد بالها على طول من أعضاء بعينها في جسم المرأة، ولكن فيه نوع مختلف شوية اللى أول عينه ماتقع على واحده ست لازم يبص على رجليها !
هل ده طبيعي ؟
سألنا متخصصين فى الموضوع ده وكان ردهم كالآتي :
أولاً :
قدم النساء زيها زى أى عضو آخر فى الجسم ممكن يحصل بيه إعجاب وإستثاره ويكون الشخص طبيعي جداً زى اللى بيعجب بأى عضو آخر وبيسببله إستثارة .
يعني لو إنت إعجابك بالقدم نفسها يبقا شئ طبيعي ... ولكن خد بالك إنه طبيعي آه بس مش مألوف فلو قررت الإرتباط والزواج فى وقت ما لازم تكون صريح مع اللى هترتبط بيها فى النقطة دي تحديداً من البداية علشان متحسش انك خارج عن المألوف وتفهمها ان ده شئ طبيعي وهي عليها التأقلم
ثانياً :
لو تعلقك ورغبتك بيرتبطوا بأشياء أخرى ليها علاقة بقدم الأنثي غير القدم نفسها زى الشرابات مثلاً او الجزم او الاكسسوارات يبقا هنا بدات تدخل فى مرحلة الــ fetish ولو حابب تتعالج منه قبل ما يتطور الموضوع فيه عيادات طبية ونفسية بتقدر تخليك تتجاوز ده ..
وعموماً الموضوع مش خطير هو مجرد ممارسة غير مألوفة لو شريكتك حبته هيبقا مألوف خلاص ومش هتحتاج تتخلص منه ... لكن لو معرفتش تعيش بالرغبة دي وتكمل حياتك لازم تتخلص منه سريعاً ..
الخلاصة : ان كل راجل ليه الجزء المفضل بالنسباله فى اى ست زى ما كل ست ليها جزء مفضل فى الراجل ، والموضوع هنا بيتفاوت فى الأهمية عند كل شخص لأن دي طبيعة البشر ومن هنا بييجي التوافق الجسدي بين اى اتنين .. كل المشكلة انك لو بتحب حاجات غير مألوفة فهتحتاج تخليها مألوفة عند شريكتك او هتحتاج تتخلص منها لو مقدرتش تقنعها .